Park Kenedhlek Canaimo

Park Kenedhlek Canaimo ew park kenedhlek en Veneswela soth-est en Amerika Dhyhow. Desedhys ew ogas dhe oryon Brasil ha Gwayana. Ma dhe Park Kenedhlek Canaimo or ort park kenedhlek en Brasil, Park Kenedhlek Monte Roraimo. An dhew bark a ober war-barth rag restra tornyaseth, godhvewnans ha hwithrans. Apoyntys veu avel Ertachva an Bys UNESCO en 1994.
Doronieth
Park Kenedhlek Canaimo ew an hweghves moyha e’n Bes (30,000 km pedrek), an keth myns avel Pow Belg. An park a gomprehend kosow glaw ha tepuis (65% a’n myns), moosdiryow gen fosow serth ha toppow gwastas. An alsyow serth ha dowrlammow uhel a styr tirwedhow marthys da. An tepuis moyha aga hanow ew Monte Roraima (an esya rag krambla) hag Auyantepui, lebma thew Dowrlam Angel. Krag ew dororieth an tepuis war sel a garrygi pur goth. Usys veu an tepuis gen Syr Arthur Conan Doyle avel teller y lever The Lost World, lebma thew diskudhys arghpedrevanes war voosdir gen Professor Challenger.
600px|thumb|Dowrlam Angel ha Keynans an Jowl
Pobel
An trib Pemon ew an dus deythyek neb a drig e’n park. Anjei a gryj bos an tepuis trigva dhe spyrysyon ‘Mawari’. An Pemon a dhisplegyas niver a gampow rag tornysi solabres. An tednvosow moyha gerys-da ew dew a’n dowrlabmow uhella e’n Bes, Dowrlam Angel ha Dowrlam Kukenan.

Godhvewnans
Yma dhe’n park divers enevales, ow krog war uhelder hag sort a losowedh. Anjei a gomprehend
 armadillo bras (Priodontes maximus)
 kowrdowrgi (Pteronura brasiliensis)
 jagwar (Panthera onca)
 gwragher (Harpia harpyja)
 papanjay godewl (Pionus fuscus)

Klass:Ertachva an Bys UNESCO
Klass:Parkow kenedhlek